Astek imperiyası
Astek imperiyası — XIV–XVI əsrlərdə Mərkəzi Amerikada asteklər tərəfindən yaradılmış erkən sinfi dövlət. İmperiya müasir Meksikanın mərkəzi hissəsini əhatə edirdi. Astek imperiyasına Üçlər ittifaqı, Meksika imperiyası və ya Tenoçka imperiyası da deyilirdi. Üçlər ittifaqı Askaposalko şəhəri ilə ona tabe olan vilayətlər arasında vətəndaş müharibəsində qalib gələn qəbilə fraksiyalarından yaradılmışdır. Üç özünü idarə edən şəhər-dövlətlərin birliyi kimi imperiyanın ilkin konsepsiyasına baxmayaraq, Tenoçtitlan tez bir zamanda hərbi cəhətdən dominant olmuşdur. 1521-ci ildə imperiya Ernan Kortesin başçılıq etdiyi İspaniya konkistadorları tərəfindən dağıdılmışdır.